|  |
| --- |
|  |
| grb7 **REPUBLIKA HRVATSKA** |
| **PRIMORSKO-GORANSKA ŽUPANIJA** |
| |  | | --- | | UPRAVNI ODJEL ZA TURIZAM,  PODUZETNIŠTVO I RURALNI RAZVOJ |   KLASA: 112-03/19-01/2  URBROJ: 2170/1-06-02/2-19-5  Rijeka, 21. veljače 2019. |
|  |

Pročelnica Upravnog odjela za turizam, poduzetništvo i ruralni razvoj Primorsko-goranske županije, temeljem članka 19. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18), objavljuje slijedeće

**UPUTE I OBAVIJESTI KANDIDATIMA / KANDIDATKINJAMA**

**koji podnose prijavu na**

**OGLAS ZA PRIJAM U SLUŽBU U**

**UPRAVNI ODJEL ZA TURIZAM, PODUZETNIŠTVO I RURALNI RAZVOJ**

**PRIMORSKO-GORANSKE ŽUPANIJE**

**na privremeno radno mjesto:**

**Savjetnik / Savjetnica za rad na projektima ARCA ADRIATICA i Adri.SMartFish II, 1 izvršitelj / izvršiteljica – na određeno vrijeme za vrijeme trajanja projekta**

**OPIS POSLOVA privremenog radnog mjesta „Savjetnik / Savjetnica za rad na projektima ARCA ADRIATICA i Adri.SMartFish II“:**

* obavlja složenije poslove vezane uz provedbu i praćenje projekata ARCA ADRIATICA i Adri.SMartFish (dalje u tekstu: Projekti)
* obavlja i nadzire komunikaciju s vodećim partnerom i voditeljima projektnih aktivnosti Projekata
* obavlja komunikaciju s nadležnim tijelima u Republici Hrvatskoj i Europskoj uniji
* priprema i provodi postupke nabave
* nadzire provedbu ugovora o nabavi
* sudjeluje na sastancima projektnih partnera
* planira i osigurava pravodobnu provedbu projektnih aktivnosti na Projektima te prati dinamiku provedbe Projekata
* financijski prati i kontrolira troškove i proračune Projekata
* izrađuje izvještaje o provedbi Projekata te druge izvještaje po potrebi i na zahtjev nadležnih tijela
* obavlja i druge poslove po nalogu pročelnika

**I. PODACI O PLAĆI:**

Plaća je utvrđena Odlukom o koeficijentima za obračun plaća službenika i namještenika u upravnim tijelima Primorsko-goranske županije („Službene novine Primorsko-goranske županije“ broj 36/10, 12/11 i 36/14).

Osnovnu plaću službenika raspoređenog na radno mjesto savjetnik II čini umnožak koeficijenta složenosti poslova radnog mjesta koji iznosi 2,45 i osnovice za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika i namještenika u upravnim odjelima službama Primorsko-goranske županije utvrđena je Odlukom Župana i iznosi 4.840,00 kuna bruto.

**II. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Maksimalan broj bodova koje kandidati / kandidatkinje mogu ostvariti na prethodnoj provjeri znanja i sposobnosti iznosi 30 bodova (10 bodova iz pisanog testiranja, 10 bodova iz testiranja poznavanja engleskog i talijanskog jezika i 10 bodova temeljem provedenog intervjua).

Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete natječaja i koji dobiju poseban pisani poziv na adresu navedenu u prijavi.

Pisano testiranje kandidata / kandidatkinja sastoji se od općeg i posebnog dijela, sa ukupno 20 pitanja.

Opći dio testiranja sastoji se od provjere poznavanja osnova ustavnog ustrojstva Republike Hrvatske, sustava lokalne i područne (regionalne) samouprave, službeničkih odnosa u lokalnoj i područnoj (regionalnoj) samoupravi, upravnog postupka i upravnih sporova, uredskog poslovanja i sustava Europske unije.

Posebni dio testiranja sastoji se od provjere poznavanja zakona i drugih propisa vezanih uz djelokrug rada Upravnog odjela za turizam, poduzetništvo i ruralni razvoj Primorsko-goranske županije i opisa poslova radnog mjesta za čiju popunu je raspisan Oglas.

Testiranje poznavanja engleskog i talijanskog jezika sastoji se od 20 pitanja (10 pitanja iz engleskog jezika i 10 pitanja iz talijanskog jezika), a biti će pripremljeno od strane ovlaštenih osoba odnosno institucija koji imaju tražena znanja i sposobnosti u području testiranja poznavanja engleskog i talijanskog jezika.

Intervju se provodi samo s kandidatima / kandidatkinjama koji ostvare najmanje ili više od 50% bodova iz svakog dijela provjere znanja i sposobnosti kandidata (pisani test i testiranje poznavanje engleskog i talijanskog jezika).

Vrijeme održavanja prethodne provjere znanja i sposobnosti objavit će se najmanje 5 dana prije održavanja provjere na web stranici Primorsko-goranske županije [www.pgz.hr](http://www.pgz.hr) i na oglasnoj ploči Upravnog odjela za turizam, poduzetništvo i ruralni razvoj Primorsko goranske županije na adresi Rijeka, Slogin kula 2.

**Pravni i drugi izvori za pripremanje kandidata za testiranje jesu:**

*Opći dio:*

* Ustav Republike Hrvatske (''Narodne novine'' broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispr., 76/10, 85/10 – pročišćeni tekst i 5/14)
* Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak i 123/17)
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11 i 4/18)
* Zakon o općem upravnom postupku (''Narodne novine'' broj 47/09)
* Zakon o upravnim sporovima (''Narodne novine'' broj 20/10, 143/12, 152/14, 94/16 i 29/17)
* Uredba o uredskom poslovanju (''Narodne novine'' broj 7/09)
* Sustav Europske unije ([Službena internetska stranica Europske unije - europa.eu](http://europa.eu/)  <http://europa.eu/index_hr.htm> - institucije i tijela EU).

*Posebni dio:*

- Odluka o izvršavanju Proračuna Primorsko-goranske županije za 2019. godinu („Službene novine Primorsko-goranske županije“ broj 41/18)

- Statut Primorsko-goranske županije („Službene novine Primorsko-goranske županije“ broj 23/09, 9/13, 25/13 – pročišćeni tekst, 5/18 i 8/18 – pročišćeni tekst)

- Zakon o pružanju usluga u turizmu („Narodne novine“ broj 130/17)

- Zakon o turističkim zajednicama i promicanju hrvatskog turizma („Narodne novine“ broj 152/08)

- Zakon o boravišnoj pristojbi („Narodne novine“ broj 152/08, 59/09, 97/13, 158/13 i 30/14)

- Strukturni investicijski fondovi (<http://www.strukturnifondovi.hr>)

- Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju od 2014./ 2020. („Narodne novine“ broj 92/14)

**P r o č e l n i c a**

**v.r. Melita Raukar, dipl.oec.**